b'\n_START_ARTICLE_\nHansaWorld\n_START_PARAGRAPH_\nHansaWorld yra tarptautin\xc4\x97 verslo programin\xc4\x97s \xc4\xafrangos \xc4\xafmon\xc4\x97, \xc4\xafkurta \xc5\xa0vedijoje 1988 m. Kompanija parduoda integruotus verslo valdymo (ERP) ir ry\xc5\xa1i\xc5\xb3 su klientais valdymo (CRM) sprendimus. HansaWorld grup\xc4\x97je dirba apie 300 darbuotoj\xc5\xb3 kartu su dukterin\xc4\x97mis kompanijomis ir partneriais Europoje, Lotyn\xc5\xb3 Amerikoje, Afrikoje, Azijoje ir Vidurio Rytuose. HansaWorld veikia daugiau nei 90 \xc5\xa1ali\xc5\xb3, i\xc5\xa1 kuri\xc5\xb3 turi 23 atstovybes 16 \xc5\xa1ali\xc5\xb3._NEWLINE_Produktai galimi 28 kalbomis bei tinkami darbui su beveik visais kompiuteriais ir operacin\xc4\x97mis sistemomis._NEWLINE_Didel\xc4\x97 dalis i\xc5\xa1 69000 HansaWorld instaliacij\xc5\xb3 yra ma\xc5\xbeoms ir vidutinio dyd\xc5\xbeio \xc4\xafmon\xc4\x97ms, bet taip pat ir daugeliui tarptautini\xc5\xb3 kompanij\xc5\xb3 dukterin\xc4\x97ms \xc4\xafmon\xc4\x97ms.\n_START_SECTION_\nProdukto strategija\n_START_PARAGRAPH_\nHansaWorld vartotojo s\xc4\x85saja pirm\xc4\x85 kart\xc4\x85 buvo sukurta 1988 metais ir pritaikyta Apple Macintosh operacinei sistemai. 1994 metais, kai programa buvo pritaikyta Windows, j\xc4\x85 jau naudojo daugiau kaip t\xc5\xabkstantis vartotoj\xc5\xb3. HansaWorld pateikia plat\xc5\xb3 sprendim\xc5\xb3 pasirinkim\xc4\x85 e - verslui: vidin\xc4\xaf ir i\xc5\xa1orin\xc4\xaf elektronin\xc4\xaf pa\xc5\xa1t\xc4\x85, kelet\xc4\x85 e - parduotuv\xc4\x97s variant\xc5\xb3, sprendimus PDA bei mobiliesiems verslo telefonams ir kt. HansaWorld gali pad\xc4\x97ti sukurti bendr\xc4\x85 portal\xc4\x85._NEWLINE_HansaWorld naudoja C++ programavimo kalb\xc4\x85 bei patentuotas technologijas duomen\xc5\xb3 baz\xc4\x97s dizainui ir tinklo komunikacijai. Pa\xc5\xbeangi technologija leid\xc5\xbeia HansaWorld kurti analogi\xc5\xa1kus produktus skirtingoms operacin\xc4\x97ms sistemoms. \xc5\xa0iuo metu HansaWorld programos veikia Windows 2000\xe2\x80\x93XP, Windows CE, Mac OS X, Unix, Linux, Sun Microsystems, taip pat Symbian S60, Series80. HansaWorld patikimai veikia su IBM eServer xSeries, pSeries, iSeries ir zSeries.\n_START_SECTION_\nProduktai\n_START_PARAGRAPH_\nStandard ERP yra ERP ir CRM sistema, skirta stambioms \xc4\xafmon\xc4\x97ms. Standard ERP si\xc5\xablo daugiau kaip 45 modulius, apiman\xc4\x8dius finansus, logistik\xc4\x85, kasos aparatus, darb\xc5\xb3 ka\xc5\xa1tus, CRM, elektronin\xc4\xaf pa\xc5\xa1t\xc4\x85 ir e - komercij\xc4\x85. Instaliacijos yra nuo 10 iki 250+ vartotoj\xc5\xb3._NEWLINE_Standard Apskaita, skirta ma\xc5\xbeoms \xc4\xafmon\xc4\x97ms, praple\xc4\x8dia standartines apskaitos galimybes iki ry\xc5\xa1i\xc5\xb3 su klientais valdymo CRM ir u\xc5\xbesakym\xc5\xb3 apdorojimo sprendimo. Standard Apskaita turi galimyb\xc4\x99 jungtis keliems vartotojams (iki 4 vartotoj\xc5\xb3). Automatizuotas pasi\xc5\xablym\xc5\xb3, elektronini\xc5\xb3 lai\xc5\xa1k\xc5\xb3 siuntimas, pardavim\xc5\xb3 u\xc5\xbesakym\xc5\xb3 valdymas, fakt\xc5\xabr\xc5\xb3 k\xc5\xabrimas padeda taupyti darbo laik\xc4\x85 ir ma\xc5\xbeinti \xc4\xafmon\xc4\x97s s\xc4\x85naudas.'